CELEX: 62013CN0536
Language: fi
Date: 2013-10-14 00:00:00
Title: Asia C-536/13: Ennakkoratkaisupyyntö, jonka Lietuvos Aukščiausiasis Teismas (Liettua) on esittänyt 14.10.2013 — Gazprom OAO v. Liettuan tasavalta

21.12.2013   
            
            
               FI
            
            
               Euroopan unionin virallinen lehti
            
            
               C 377/7
            
         Ennakkoratkaisupyyntö, jonka Lietuvos Aukščiausiasis Teismas (Liettua) on esittänyt 14.10.2013 — Gazprom OAO v. Liettuan tasavalta
   (Asia C-536/13)
   2013/C 377/14
   Oikeudenkäyntikieli: liettua
   
      Ennakkoratkaisua pyytänyt tuomioistuin
   
   Lietuvos Aukščiausiasis Teismas
   
      Pääasian asianosaiset
   
   
      Valittaja: Gazprom OAO
   
      Muu osapuoli: Liettuan tasavalta, edustajanaan Liettuan tasavallan energiaministeriö
   
      Ennakkoratkaisukysymykset
   
   
               1)
            
            
               Kun välimiesoikeus antaa anti-suit injunction -määräyksen ja kieltää siten asianosaista esittämästä tiettyjä vaatimuksia jäsenvaltion tuomioistuimessa, joka Bryssel I -asetuksen (1) toimivaltasäännösten mukaan on toimivaltainen käsittelemään siviiliasian asiallisesti, onko jäsenvaltion tuomioistuimella oikeus kieltäytyä tunnustamasta tällaista välimiesoikeuden välitystuomiota sen vuoksi, että sillä rajoitetaan tuomioistuimen oikeutta ratkaista itse kysymys siitä, onko se toimivaltainen käsittelemään asiaa Bryssel I -asetuksen toimivaltasääntöjen nojalla?
            
         
               2)
            
            
               Jos ensimmäiseen kysymykseen vastataan myöntävästi, onko tilanne sama silloin, kun oikeudenkäynnin asianosainen velvoitetaan välimiesoikeuden antamalla anti-suit injunction -määräyksellä rajoittamaan vaatimuksiaan toisessa jäsenvaltiossa käsiteltävänä olevassa asiassa ja kun tämän jäsenvaltion tuomioistuimella on Bryssel I -asetuksen toimivaltasäännösten perusteella toimivalta käsitellä kyseinen asia?
            
         
               3)
            
            
               Voiko kansallinen tuomioistuin, joka pyrkii turvaamaan Euroopan unionin lainsäädännön ensisijaisuuden ja Bryssel I -asetuksen täyden tehokkuuden, kieltäytyä tunnustamasta välimiesoikeuden antamaa välitystuomiota, jos tällaisella välitystuomiolla rajoitetaan kansallisen tuomioistuimen oikeutta päättää omasta toimivallastaan ja valtuuksistaan asiassa, joka kuuluu Bryssel I -asetuksen soveltamisalaan?
            
         
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL L 12, s. 1).